ქვემო წყარო

ქვემო წყარო (1948 წლამდე ქვემო ლემსა ) — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი). მდებარეობს მდინარე კოდორის ქვემო დინების ხეობაში, სოხუმის სამხედრო გზაზე, ზღვის დონიდან 380 მ-ზე, გულრიფშიდან 22 კმ-ში, კელასურიდან (უახლოესი რკინიგზის სადგური) 25 კმ-ში. 

სოფელი ისტორიული წებელდის ნაწილია. XIX საუკუნეში ამ მიდამოებში იყო დასახლება ჯიმაშთა. 1870-იან წლებში წებელდელი აფხაზეთის გადასახლების (მუჰაჯირობის) შემდეგ აქ მამულებს ფლობდა გერმანელი რეინჰარდი, რის გამოც წებელდაში ჩასახლებული სომხები ამ ტერიტორიას „ლემსას“ (რუს. „ნემცი“-დან) უწოდებდნენ. 1920-1940-იან წლებში არსებობდა ზემო ლემსა, ქვემო ლემსა და შუა ლემსა. 1948 წელს ზემო ლემსა და შუა ლემსა გაერთიანდა და ეწოდა ზემო წყარო, ქვემო ლემსას — ქვემო წყარო. 1996 წელს აფხაზეთის სეპარატისტულმა ხელისუფლებამ ზემო წყაროს დაარქვა ადგილხუა (აფხ. Адгьылхәа), ხოლო ქვემო წყაროს — ჯმაშთა (Джмашта).Кварчия В. Е. Историческая и современная топонимия Абхазии (Историко-этимологическое исследование). - Сухум. 2006. 1989 წლის აღწერით ქვემო წყაროში იყო 99 მცხოვრები, ძირითადად სომხები.

ლიტერატურა

სქოლიო

კატეგორია:გულრიფშის მუნიციპალიტეტის სოფლები